ddrg/super_eurlex huggingface dataset:
Komission asetus (ETY) N:o 2442/85, annettu 29 päivänä elokuuta 1985, tupakan ensiasteen jalostus- ja kauppakunnostustoimenpiteiden valvonnan yhteydessä hyväksyttävästä painohävikkien enimmäismäärästä annetun asetuksen (ETY) N:o 410/76 muuttamisesta



Virallinen lehti nro L 232 , 30/08/1985 s. 0012 - 0012

Suomenk. erityispainos Alue 3 Nide 19 s. 0117

Espanjank. erityispainos: Luku 03 Nide 37 s. 0123

Ruotsink. erityispainos Alue 3 Nide 19 s. 0117

Portugalink. erityispainos: Luku 03 Nide 37 s. 0123



KOMISSION ASETUS (ETY) N:o 2442/85, annettu 29 päivänä elokuuta 1985, tupakan ensiasteen jalostus- ja kauppakunnostustoimenpiteiden valvonnan yhteydessä hyväksyttävästä painohävikkien enimmäismäärästä annetun asetuksen (ETY) N:o 410/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 1461/82(2), ja erityisesti sen 3 artiklan 3 kohdan ensimmäisen alakohdan ja 7 artiklan 4 kohdan, sekä katsoo, että tupakan ensiasteen jalostus- ja kauppakunnostustoimenpiteiden valvonnan yhteydessä hyväksyttävästä painohävikkien enimmäismäärästä 23 päivänä helmikuuta 1976 annetussa komission asetuksessa (ETY) N:o 410/76(3), sellaisena kuin se on viimeksi muutettuna asetuksella (ETY) N:o 886/85(4), säädetään jokaiselle tupakkalajikkeelle hyväksyttävä enimmäispainohävikki, jota käytetään valvontaan asetetun ja valvonnasta poistetun tupakan välisten vastaavuuksien tarkistamiseksi, liitteessä olevan järjestysnumeron 11 alla lueteltujen lajikkeiden painovastaavuuksien tarkastukset ensiasteen jalostus- ja kauppakunnostustoimenpiteiden yhteydessä osoittavat, että näille lajikkeille määrätty painohävikin enimmäismäärä on liian korkea; tämän vuoksi sitä olisi alennettava, ja tässä asetuksessa säädetyt toimenpiteet ovat raakatupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 410/76 liitteessä olevan järjestysnumeron 11 alla olevat tiedot seuraavasti: ">TAULUKON PAIKKA> " 2 artikla Tämä asetus tulee voimaan päivänä, jona sen julkaistaan Euroopan yhteisöjen virallisessa lehdessä. Sitä sovelletaan vuoden 1985 satoon ja sitä seuraaviin satoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä elokuuta 1985. Komission puolesta Frans ANDRIESSEN Varapuheenjohtaja (1) EYVL N:o L 94, 28.4.1970, s. 1 (2) EYVL N:o L 164, 14.6.1982, s. 27 (3) EYVL N:o L 50, 26.2.1976, s. 11 (4) EYVL N:o L 96, 3.4.1985, s. 10
Komission asetus (ETY) N:o 2561/85, annettu 11 päivänä syyskuuta 1985, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta



Virallinen lehti nro L 244 , 12/09/1985 s. 0023 - 0023

Espanjank. erityispainos: Luku 03 Nide 37 s. 0196

Portugalink. erityispainos: Luku 03 Nide 37 s. 0196

Suomenk. erityispainos Alue 3 Nide 19 s. 0118

Ruotsink. erityispainos Alue 3 Nide 19 s. 0118



KOMISSION ASETUS (ETY) N:o 2561/85, annettu 11 päivänä syyskuuta 1985, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1482/85(2), ja erityisesti sen 26 artiklan 3 kohdan, sekä katsoo, että asetuksen (ETY) N:o 1785/81 26 artiklan 1 kohdassa säädetään erityisesti, että C-sokeri on vietävä sellaisenaan; komission asetuksen (ETY) N:o 2670/81(3), sellaisena kuin se on muutettuna asetuksella (ETY) N:o 1760/84(4), 2 artiklan 2 kohdan toisessa alakohdassa sallitaan C-sokerin korvaaminen viennissä toisella valkoisella tai raakasokerilla sellaisenaan, jos kyseinen sokerintuottaja maksaa kiinteän maksun, jonka tarkoituksena on korvata kaikki tästä korvaamisesta mahdollisesti koituva hyöty; yhteisön sokerinpuhdistamojen raakasokerin hankintatilanne, erityisesti Portugalin tuleva liittyminen ja sen raakasokerin erityistarpeet huomioon ottaen, edellyttää vietävän C-sokerin korvaamismahdollisuuden rajoittamista ainoastaan valkoiseen sokeriin, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2670/81 2 artiklan 2 kohdan toisen alakohdan ensimmäisestä virkkeestä: Poistetaan sanat "tai raakasokerin". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 177, 1.7.1981, s. 4 (2) EYVL N:o L 151, 10.6.1985, s. 1 (3) EYVL N:o L 262, 16.9.1981, s. 14 (4) EYVL N:o L 165, 23.6.1984, s. 19
Neuvoston asetus (ETY) N:o 2616/85, annettu 16 päivänä syyskuuta 1985, Euroopan talousyhteisön ja Kiinan kansantasavallan välisen kauppaa ja taloudellista yhteistyötä koskevan sopimuksen tekemisestä



Virallinen lehti nro L 250 , 19/09/1985 s. 0001 - 0001

Suomenk. erityispainos Alue 11 Nide 11 s. 0226

Espanjank. erityispainos: Luku 11 Nide 22 s. 0158

Ruotsink. erityispainos Alue 11 Nide 11 s. 0226

Portugalink. erityispainos: Luku 11 Nide 22 s. 0158



NEUVOSTON ASETUS (ETY) N:o 2616/85, annettu 16 päivänä syyskuuta 1985, Euroopan talousyhteisön ja Kiinan kansantasavallan välisen kauppaa ja taloudellista yhteistyötä koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että olisi hyväksyttävä Euroopan talousyhteisön ja Kiinan kansantasavallan välinen kauppaa ja taloudellista yhteistyötä koskeva sopimus, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Kiinan kansantasavallan välinen kauppaa ja taloudellista yhteistyötä koskeva sopimus. Sopimusteksti on liitetty tähän asetukseen. 2 artikla Neuvoston puheenjohtaja toimittaa sopimuksen 18 artiklassa määrätyn tiedoksi antamisen(2). 3 artikla Sopimuksen mukaisesti perustetussa sekakomissiossa yhteisöä edustaa komissio, jota avustavat jäsenvaltioiden edustajat. 4 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 16 päivänä syyskuuta 1985. Neuvoston puolesta Puheenjohtaja M. FISCHBACH (1) Lausunto annettu 11 päivänä heinäkuuta 1985. (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
Komission asetus (ETY) N:o 2590/85, annettu 13 päivänä syyskuuta 1985, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta



Virallinen lehti nro L 247 , 14/09/1985 s. 0011 - 0011

Suomenk. erityispainos Alue 3 Nide 19 s. 0158

Espanjank. erityispainos: Luku 03 Nide 37 s. 0236

Ruotsink. erityispainos Alue 3 Nide 19 s. 0158

Portugalink. erityispainos: Luku 03 Nide 37 s. 0236



KOMISSION ASETUS (ETY) N:o 2590/85, annettu 13 päivänä syyskuuta 1985, tuen myöntämistä humalantuottajille koskevista yksityiskohtaisista säännöistä annetun asetuksen (ETY) N:o 1350/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 13 artiklan 4 kohdan, sekä katsoo, että komission asetuksessa (ETY) N:o 1350/72(2), sellaisena kuin se on muutettuna asetuksella (ETY) N:o 208/77(3), säädetään menettelystä, jota on noudatettava myönnettäessä tukea humalantuottajille, sekä jäsenvaltioiden tukijärjestelmän soveltamiseksi toteuttamia toimenpiteitä koskevien tietojen toimittamisesta komissiolle, joissain tapauksissa tuki voidaan myöntää suoraan hyväksytyille tuottajaryhmittymille tai näiden liitoille; tällöin vaikuttaa suotavalta säätää, että komissiolle on ilmoitettava tuen käytöstä erityisesti sen osalta, miten tukea jaetaan kullekin tuottajalle suhteessa viljelyalaan, ja sen osalta, miten sitä käytetään joidenkin hyväksyttyjen tuottajaryhmittymien päämäärien saavuttamiseksi toteutettaviin toimenpiteisiin, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1350/72 4 artikla seuraavasti: "4 artikla 1 Kunkin jäsenvaltion on toimitettava komissiolle asetuksen (ETY) N:o 1696/71 13 artiklan 1 kohdan toisen alakohdan mukaisesti nimettyjen elinten nimet ja osoitteet sekä toimenpiteet, jotka jäsenvaltio on toteuttanut humalantuottajien tukijärjestelmän soveltamiseksi. 2 Kunkin jäsenvaltion on toimitettava komissiolle vuosittain kaikki tiedot edellytyksistä, joilla kukin sen alueelle sijoittunut hyväksytty tuottajaryhmittymä tai näiden liitto on käyttänyt sille myönnetyn tuen, ja mahdollisesti niiden toteuttamista asetuksen (ETY) N:o 1696/71 7 artiklan 1 kohdan e alakohdassa tarkoitettujen toimenpiteiden kaltaisista toimenpiteistä. Nämä tiedot on toimitettava viimeistään tuen vahvistamista seuraavan vuoden maaliskuun 31 päivänä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 175, 4.8.1971, s. 1 (2) EYVL N:o L 148, 30.6.1972, s. 11 (3) EYVL N:o L 28, 1.2.1977, s. 34
Komission asetus (ETY) N:o 2877/85, annettu 15 päivänä lokakuuta 1985, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta kahdennenkymmenennenseitsemännen kerran



Virallinen lehti nro L 277 , 17/10/1985 s. 0012 - 0012

Espanjank. erityispainos: Luku 03 Nide 38 s. 0047

Portugalink. erityispainos: Luku 03 Nide 38 s. 0047

Suomenk. erityispainos Alue 3 Nide 19 s. 0191

Ruotsink. erityispainos Alue 3 Nide 19 s. 0191



KOMISSION ASETUS (ETY) N:o 2877/85, annettu 15 päivänä lokakuuta 1985, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta kahdennenkymmenennenseitsemännen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1298/85(2), ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksessa (ETY) N:o 2730/81(3), sellaisena kuin se on viimeksi muutettuna asetuksella (ETY) N:o 2210/85(4), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun, komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 2730/81 liitteessä olevaa tarjouskilpailuja avaavien toimielinten luetteloa seuraavalla toimielimellä ja lisätään se tuojamaiden aakkosjärjestyksen mukaiseen paikkaan: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä lokakuuta 1985. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 137, 27.5.1985, s. 5 (3) EYVL N:o L 272, 26.9.1981, s. 25 (4) EYVL N:o L 204, 2.8.1985, s. 33
Komission asetus (ETY) N:o 3123/85, annettu 6 päivänä marraskuuta 1985, maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta



Virallinen lehti nro L 297 , 09/11/1985 s. 0014 - 0014

Suomenk. erityispainos Alue 3 Nide 19 s. 0198

Espanjank. erityispainos: Luku 03 Nide 38 s. 0128

Ruotsink. erityispainos Alue 3 Nide 19 s. 0198

Portugalink. erityispainos: Luku 03 Nide 38 s. 0128



KOMISSION ASETUS (ETY) N:o 3123/85, annettu 6 päivänä marraskuuta 1985, maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon asiakirjan Espanjan kuningaskunnan ja Portugalin tasavallan liittymisestä Euroopan yhteisöihin ja erityisesti sen 396 artiklan, sekä katsoo, että komission asetus (ETY) N:o 2237/77(1), sellaisena kuin se on viimeksi muutettuna asetuksella (ETY) N:o 3272/82(2), olisi täydennettävä vahvistamalla ensimmäinen tilikausi, josta alkaen tätä asetusta sovelletaan Espanjassa ja Portugalissa; asetus olisi myös täydennettävä eräillä muilla tiedoilla, ON ANTANUT TÄMÄN ASETUKSEN: 1 artikla Täydennetään komission asetuksen (ETY) N:o 2237/77 2 artikla seuraavasti: "Näitä säännöksiä sovelletaan Espanjassa ja Portugalissa ensimmäisen kerran 1 päivän tammikuuta ja 1 päivän heinäkuuta 1986 välisenä aikana alkavan tilikauden 1986 kirjanpitotietoihin." 2 artikla Täydennetään liitteessä II olevan II luvun G osan "Kiinteistöpääoma, maatalousvälineet ja liikkuva pääoma" otsakkeen "Kaluston poistot" alaviite seuraavasti: "15 000 pesetaa; 15 000 escudoa" 3 artikla Täydennetään liitteessä II olevan II luvun I osan "Arvonlisävero (ALV)" otsake 107 "ALV-järjestelmä" seuraavasti: ">TAULUKON PAIKKA> ". 4 artikla Tämä asetus tulee voimaan 1 päivänä tammikuuta 1986, jos Espanjan ja Portugalin liittymissopimus tulee voimaan. Sitä sovelletaan tilikaudesta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 263, 17.10.1977, s. 1 (2) EYVL N:o L 347, 7.12.1982, s. 10
Komission asetus (ETY) N:o 3122/85, annettu 6 päivänä marraskuuta 1985, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 täydentämisestä



Virallinen lehti nro L 297 , 09/11/1985 s. 0012 - 0013

Suomenk. erityispainos Alue 3 Nide 19 s. 0196

Espanjank. erityispainos: Luku 03 Nide 38 s. 0126

Ruotsink. erityispainos Alue 3 Nide 19 s. 0196

Portugalink. erityispainos: Luku 03 Nide 38 s. 0126



KOMISSION ASETUS (ETY) N:o 3122/85, annettu 6 päivänä marraskuuta 1985, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 täydentämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon asiakirjan Espanjan kuningaskunnan ja Portugalin tasavallan liittymisestä Euroopan yhteisöihin ja erityisesti sen 396 artiklan, sekä katsoo, että komission asetuksen (ETY) N:o 1859/82(1), sellaisena kuin se on viimeksi muutettuna asetuksella (ETY) N:o 3368/84(2), liitettä I on täydennettävä lisäämällä siihen uusien jäsenvaltioiden osalta kirjanpitotilojen määrät piireittäin, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 1859/82 liitteessä I olevaa taulukkoa seuraavasti: >TAULUKON PAIKKA> Tilikautta 1986 seuraavia tilikausia koskeva jako laaditaan myöhemmin. 2 artikla Tämä asetus tulee voimaan 1 päivänä tammikuuta 1986, jos Espanjan ja Portugalin liittymissopimus tulee voimaan. Sitä sovelletaan tilikaudesta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 205, 13.7.1982, s. 5 (2) EYVL N:o L 313, 1.12.1984, s. 40
Neuvoston asetus (ETY) N:o 3332/85, annettu 26 päivänä marraskuuta 1985, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta



Virallinen lehti nro L 318 , 29/11/1985 s. 0001 - 0001

Suomenk. erityispainos Alue 3 Nide 19 s. 0219

Espanjank. erityispainos: Luku 03 Nide 39 s. 0055

Ruotsink. erityispainos Alue 3 Nide 19 s. 0219

Portugalink. erityispainos: Luku 03 Nide 39 s. 0055



NEUVOSTON ASETUS (ETY) N:o 3332/85, annettu 26 päivänä marraskuuta 1985, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 235/79(2), ja erityisesti sen 7 artiklan, ottaa huomioon komission ehdotuksen(3), ottaa huomioon Euroopan parlamentin lausunnon(4), sekä katsoo, että yhteisön alueilla, joilla hyväksytyt tuottajaryhmittymät voivat varmistaa jäsenilleen kohtuullisen tulon ja harjoittaa tarjonnan järkevää hallintaa, myönnetään tukea kyseisille ryhmittymille; niiden on valvottava tuen käyttöä näiden tavoitteiden mukaisesti, yksi kyseisille ryhmittymille osoitetuista tehtävistä on humalantuotannon edistäminen ja sen mukauttaminen markkinoiden vaatimuksiin erityisesti siirtymällä uusiin lajikkeisiin ja uudistamalla viljelmiä, ja uudistamispyrkimysten tukemiseksi kyseisten ryhmittymien olisi saatava käyttää heille myönnettyä tukea yhtä lailla uusiin lajikkeisiin siirtymiseen ja viljelmien uudistamiseen pyrkivien toimenpiteiden toteuttamiseen, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1696/71 7 artikla seuraavasti: 1) Korvataan 1 kohdan e alakohta seuraavasti: "e) 12 artiklassa säädetyn tukijärjestelmän hoitaminen jakamalla kullekin ryhmittymän tuottajajäsenelle tälle viljelyalojen perusteella kuuluva osuus tuesta." 2) Lisätään kohta seuraavasti: "1a. Tuottajaryhmittymät voivat käyttää tukea toimenpiteiden toteuttamiseen 1 kohdan a ja b alakohdassa tarkoitettujen tavoitteiden toteuttamiseksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä marraskuuta 1985. Neuvoston puolesta Puheenjohtaja J. F. POOS (1) EYVL L 175, 4.8.1971, s. 1 (2) EYVL L 34, 9.2.1979, s. 4 (3) EYVL C 257, 9.10.1985, s. 6 (4) Lausunto on annettu 15 päivänä marraskuuta 1985.
KOMISSION ASETUS (ETY) N:o 3548/85, annettu 16 päivänä joulukuuta 1985, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta



Virallinen lehti nro L 338 , 17/12/1985 s. 0016 - 0016

Suomenk. erityispainos Alue 3 Nide 19 s. 0235

Espanjank. erityispainos: Luku 03 Nide 39 s. 0139

Ruotsink. erityispainos Alue 3 Nide 19 s. 0235

Portugalink. erityispainos: Luku 03 Nide 39 s. 0139



KOMISSION ASETUS (ETY) N:o 3548/85, annettu 16 päivänä joulukuuta 1985, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 396 artiklan, sekä katsoo, että komission asetuksen (ETY) N:o 1859/82(1), sellaisena kuin se on viimeksi muutettuna asetuksella 3122/85(2), 2 artiklassa vahvistetaan tilikaudesta 1982 alkaen sovellettava kirjanpitotilojen taloudellisen koon kynnys; kynnys on ilmaistu eurooppalaisina kokoyksiköinä (EKY); EKY on määritelty komission päätöksen 78/463/ETY(3) liitteessä III; tätä määritelmää on mukautettu komission päätöksellä 85/377/ETY(4) maatalouden taloudellisen kehityksen ottamiseksi huomioon; uutta määritelmää sovelletaan vuodesta 1985; tämän vuoksi on syytä mukauttaa tilikaudesta 1986 alkaen sovellettavia taloudellisen koon kynnyksiä EKY:n uuden määritelmän mukaisesti, liittymissopimuksen 2 artiklan 3 kohdan mukaan yhteisön toimielimet voivat ennen liittymistä toteuttaa liittymisasiakirjan 396 artiklassa tarkoitetut toimenpiteet, jotka tulevat voimaan mainitun sopimuksen voimaantulopäivänä ja vain, jos sopimus tulee voimaan, ja tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1859/82 2 artiklaan toinen alakohta seuraavasti: "Asetuksen N:o 79/65/ETY 4 artiklassa tarkoitetuksi taloudellisen koon kynnykseksi tilikaudella 1986, joka käsittää 12 peräkkäistä kuukautta, joista ensimmäinen alkaa 1 päivän tammikuuta 1986 ja 1 päivän heinäkuuta 1986 välisenä aikana, sekä sitä seuraavina tilikausina vahvistetaan komission päätöksen 85/377/ETY(1) liitteessä III tarkoitettuina EKY:inä: >TAULUKON PAIKKA> (1) EYVL N:o L 220, 17.8.1985, s. 1" 2 artikla Tämä asetus tulee voimaan 1 päivänä tammikuuta 1986. Sitä sovelletaan tilikaudesta 1986. Espanjassa ja Portugalissa tätä asetusta sovelletaan kuitenkin 1 päivästä tammikuuta 1986 ja vain, jos liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1985. Komission puolesta Frans ANDRIESSEN Varapuheenjohtaja (1) EYVL N:o L 205, 13.7.1982, s. 5 (2) EYVL N:o L 297, 9.11.1985, s. 12 (3) EYVL N:o L 148, 5.6.1978, s. 1 (4) EYVL N:o L 220, 17.8.1985, s. 1